Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Számv. tv., a Htp., a Tpt. és a befektetési alapok éves beszámoló készítési és könyvvezetési kötelezettségének sajátosságairól szóló 215/2000. (XII. 11.) Korm. rendelet szabályai az irányadóak.
Paragraph Index: 1048

Számv. tv., a Htp., a Tpt. és a befektetési alapok éves beszámoló készítési és könyvvezetési kötelezettségének sajátosságairól szóló 215/2000. (XII. 11.) Korm. rendelet szabályai az irányadóak. A külföldi pénznemben fennálló (valuta vagy deviza) követelések, illetve kötelezettségek hó végi állományát a Magyar Nemzeti Bank által közzétett, a hó utolsó napján érvényes hivatalos deviza árfolyamon forintra átszámított értéken kell közölni. Az MNB által nem jegyzett külföldi pénznemre szóló követeléseket, kötelezettségeket, illetve deviza- és valutakészleteket magyar országos napilapnak a világ valutáinak árfolyamaira vonatkozó tájékoztatójában közzétett, a hó utolsó napján érvényes középárfolyamon, ennek hiányában pedig a pénzpiaci alap által a legutolsó hónapban alkalmazott átlagos középárfolyamon kell értékelni. A táblában szereplõ saját vagyontárgyakat – pl. követeléseket vagy értékpapírokat (továbbiakban: vagyontárgyak) – eredeti (szerzõdés szerinti) lejárattal kell szerepeltetni és nem csökkentve állományukat a valódi penziós ügyletek keretében átadott vagyontárgyak értékével. Az elhelyezett betétek és a repó ügyletekbõl származó követelések elhatárolt kamat és értékvesztés nélkül jelentendõk. A felvett hitel és repó ügyletekbõl szerzett forrásokat az üzleti évet idõarányosan terhelõ elhatárolt kamatok nélkül kell jelenteni. 2008/162. szám II. A táblák kitöltésével kapcsolatos részletes elõírások Elhelyezett betétek és repó ügyletekbõl származó követelések (a-b oszlop) Ezeken a sorokon kell lejelenteni a pénzpiaci alapok által hitelintézeteknél elhelyezett betéteket, ideértve a pénzpiaci alap hitelintézetnél vezetett elszámolási számláját is, valamint az óvadéki típusú repó ügyletekbõl származó követeléseket. Hitelviszonyt megtestesítõ értékpapírok (c-f oszlop) Ezekben az oszlopokban kell bemutatni a pénzpiaci alap portfoliójában lévõ GMU tagországok, illetve egyéb külföld megfelelõ szektorai (monetáris és nem monetáris intézmények) által kibocsátott kötvényeket a kért lejárati bontásnak megfelelõen. Pénzpiaci alapok befektetési jegyei (g oszlop) Ebben az oszlopban a pénzpiaci alap tulajdonában lévõ más pénzpiaci alap által kibocsátott befektetési jegyek állományát kell szerepeltetni, GMU és egyéb külföld bontásban. Részvények és egyéb részesedések (h oszlop) Itt kell szerepeltetni a pénzpiaci alap által birtokolt részvények, részesedések, valamint a nem pénzpiaci alapok által kibocsátott befektetési jegyek állományát GMU tagországok, illetve egyéb külföld szerint bontva. Hitelintézektõl felvett hitel és repó ügyletekbõl szerzett forrás (i oszlop) Ebben az oszlopban a pénzpiaci alap nevében (az alap befektetési jegyeinek visszavásárlása céljából) hitelintézettõl felvett hitelt, valamint a pénzpiaci alap óvadéki típusú repó ügyletekbõl származó kötelezettségeit kell szerepeltetni a táblában szereplõ bontásnak megfelelõen. A táblák kitöltését segítõ módszertani útmutatást, illetve a hibátlan beküldést elõsegítõ ellenõrzési szabályokat az e rendelet 3. sz. mellékletének 9., illetve 5. pontja szerinti, az MNB honlapján közzétett technikai segédlet tartalmazza. 2008/162. szám MNB azonosító: F97 Állami, önkormányzati, illetve közszolgáltató vállalatok fõbb pénzügyi adatai

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes